
ROZACEE
Informații generale destinate pacienților


Ce reprezintă?

Rozaceea este o boala inflamatorie cronica ce se caracterizează prin roșeață la nivelul regiunii centrofaciale, papule, pustule și edem. Se pot asocia și cu afectare oculară. 


De ce apare?
 
Rozaceea este considerată o boală vasculară. Unul dintre argumente este reprezentat de faptul că tulburările funcționale ale rozaceei, înroșirea feței, rezultă dintr-un blocaj brusc al golirii plexurilor venoase ale feței. Ele sunt controlate de mediatori vasoactivi;
Pe acest fond vascular apar leziuni inflamatorii.
Papulele și pustulele ar putea fi cauzate de inflamația cauzată chiar de parazitul Demodex, boală numită demodecidoză.

Cum evoluează? 

Rozaceea evoluează prin exacerbări și poate regresa spontan după câțiva ani de evoluție. Cu toate acestea, afecțiunea se agravează cel mai adesea progresiv de-a lungul anilor.
Cele mai severe complicații rezultă din rozaceea oculară care poate preceda sau urma simptomele pielii. Simptomele rozaceei oculare includ uscăciunea ochilor, conjunctivită, blefarită, ulcere și cheratită. 

Există factori care pot influența evoluția bolii?

Factori agravanți: 
· Expunerea la frig, vânt și soare 
· Alimente sau băuturi fierbinți, alcoolul, alimente picante sau foarte condimentate
· Produse cosmetice ocluzive sau astringent
· Stres, furie

Masajele faciale sau peelingurile cutanate trebuie evitate.

Terapia locală cu corticosteroizi este contraindicată în această afecțiune. Prin efectelor sale vasoconstrictoare și antiinflamatorii, aceasta oferă o ameliorare remarcabilă iar pacienții sunt tentați să-l folosească în mod repetat și să intre în cercul vicios al dependenței locale de corticosteroizi, care este foarte greu de inversat.

